JohanHeinsen/ENO huggingface dataset:
Ribe Stifts Adresseaviser, 1841-11-12
Jordegods-Salg. Jfølge Ordre fra den kongelige Direction for Statsgielden og den synkende Fond bliver Fredagen den 3die December førstkommende, om Formiddagen Kl. 10, foretaget offentlig Auction til Bortsalg af Hovedgaarden Buderupholm med Underliggende, hvilke Eiendomme ere beliggende i Aalborg Amt og bestaae af: Buderupholms Hovedgaard, med Hartkorn fri Hovedgaardstaxt Ager og Eng 18 Tdr. 1 Skp. 1 Fdk. 2. Alb. B. Godset, med Hartkorn priviligeret Mølleskyld 2 Skpr. Fdk. 2 Alb., contribuerende Ager og Eng 233 Tdr. 7 Skpr. 2 Fdk. 2 enottend. Alb. og Mølleskyld 1 Td., Skpr. 2 Fdkr. Skovene, som følge Eiendommen, ansatte for Hartkorn Skovskyld, priviligeret 1 Skp. 1 Fdk. og uprivilligeret 3 Skpr. 2 Fdk. 2 trefjerd. Alb. Buderup Sogns Kirke- Korn- og Qvægtiende og samme Sogns Konge-Korntiende af 106 Tdr. 5, Skpr. 1 Fdk. 1 Alb. tiendeydende Hartkorn. Gravlev Sogns Kirke-Korn- og Qvægtiende samt samme Sogns Konge-Korntiende af tiendeydende Hartkorn 102 Tdr. 2 Skpr. 1 Fdk. 1 femottend. Alb. Skjørping Sogns Kirke-Korn- og Qvægtiende af tiendeydende Hartkorn 109 Tdr. 5 Skpr. - Fdk. enh. Alb. 6. Frær Sogns Kirke- Korn- og Qvægtiende af 82 Tdr. 2 Skpr. 1 Fdk. tiendeydende Hartkorn. Hovedgaarden Buderupholm er til 1. Mai 1844 bortforpagtet mod en aarlig Afgivt af 420 Rbd. Sølv og 120 Tdr. Byg, hvilken Forpagtning ikke kan opsiges. Arealet er circa 300 Tdr. Agerland, 60 Tdr. Land Eng og 60 Tdr. Land Hede. - J Jorderne kan aarligen nedlægges 40 a 50 Tdr. Rug, 20 a 30 Tdr. Byg og 40 a 50 Tdr. Havre, foruden nogle Kartofler og noget Bælgsæd, og Besætningen, der kan fodres og græsses, er 60 a 80 Fæhøveder og noget over 100 Faar. - Gaarden drives uden Hoveri, men til sammes Drift haves en betydelig Mængde Ugedage af Godsets Huusmænd. Med Hovedgaarden følger en Deel Besætning og Jnventarium, hvorover ved Auctionen vil blive fremlagt Fortegnelser.
Ribe Stifts Adresseaviser, 1841-11-12
De aarlige Jordebogs=Jndtægter ere omtrentligen 850 Rbd. Sølv, 280 Tdr. Byg, 36 kjørende Reiser og 2150 Arbeidsdage, foruden nogle ubetydelige Præstationer af Gjæs og Æg.
Ribe Stifts Adresseaviser, 1841-11-12
Under Godset hører Avlsgaarden Teglgaarden af upriviligeret Ager og Engs Hartkorn 7 Tdr. 7 Skpr. 3 Fdkr. enh. Alb. Denne er, mod aarlig Afgivt af 30 Tdr. Rug, og 30 Tdr. Byg, bortforpagtet indtil 1. Mai 1847, dog kan Forpagtningen opsiges imod en aarlig Godtgjørelse for de tilbagestaaende Forpagtningsaar. Tienderne, der ere bortaccorderede, afgive aarligen noget over 400 Tdr. Korn, hvilket betales med Penge efter hvert Aars Capitelstaxt. - Resten af Tienderne, der hæves i Kjærven, ere indbefattede under Forpagtningerne og kan vel antages Aar og andet at udgjøre henved 200 Tdr. Korn. Samtlige Tiender ere matriculerede for 46 Tdr. 6 Skpr. 3 Fdk. 1 tosyvd. Alb. Kirketiende og 24 Tdr. 3 Skpr. 1 Fdk. 2 ensyvd. Alb. Kongetiende=Hartkorn. Skovene udgjøre et Areal af circa 100 Tdr. Land, hvoraf 18 Tdr. Land ligge tæt ved Hovedgaarden og Resten paa forskjellige Steder paa Bøndermarkerne. Auctionen afholdes anførte Dag og Tid hos Gjæstgiver Petersen i Aalborg, og ved samme forbeholdes Ret for Statsgjeldsdirectionen til Antagelse eller Forkastelse af de Bud, som falde, efter at Underretning om Auctionens Udfald er Directionen meddeelt. Conditionerne ligge 14 Dage forinden Auctionen til Eftersyn i Domaine-Contoiret under det kongelige Rentekammer, hos Godsinspecteuren Justitsraad Bindesbøll paa Edelsborg ved Skanderborg, Gjæstgiverne Petersen i Aalborg, Larsen i Aarhuus og Petersen i Hadersleben, paa Postgaardene i Odense og Ribe, hos Avisredactionen i Altona, samt Godsforvalter Wegener paa Buderupholm pr. Hobroe, der tillige foreviser Eiendommen og meddeler hvad Oplysninger Vedkommende ellers maatte ønske.
Ribe Stifts Adresseaviser, 1841-11-12
Jfølge Begjering af Værgen for den umyndige Jomfrue Johanne Marie Kaysen, bliver den hende tilhørende Gaard Margrethenlund i Deiberg Sogn, Bølling Herred, Ringkjøbing Amt, med underliggende Eiendomme til Hartkorn fri Hovedgaardstart 9 Tdr. 6 Skpr. 3 Fdkr. 1/5 Alb., atter stillet til een offentlig Auction (da det ved Auctionen den 1ste f. M. skete høieste Bud ikke blev approberet) som holdes paa Gaarden selv, Mandagen den 13de December førstkommende Formiddagen Kl. 10, saaledes: at den tiltrædes af Kjøberen 1ste Mai 1842 og forøvrigt paa meget billige Conditioner, deriblandt den, at saa stor en Deel af Kjøbesummen kan blive indestaaende i Eiendommen mod første Prioritets Panteobligation, som efter optaget Tarationsforretning og Amtets Tilladelse deri maae indestaae. Skulle intet antageligt Bud skee, vil Gaarden ved samme Auction vorde opraabt til Bortforpagtning. Det bemærkes: at Gaardens Bygninger afgive Beboelses Leilighed for en Familie udenfor Bondestanden. Paa Gaardens Jorder er Mærgel og til Gaarden hører en god Tørvemose. Den almindelige Udsæd er 24 Tdr. Rug, 8 a 10 Tdr. Byg og 25 a 30 Tdr. Haver, desuden saaes der en Deel Boghvede og Spærgel. Høeavlen er sædvanlig 60 Læs aarlig. Paa Gaarden holdes for Tiden, 6 Heste, 10 Køer, 30 smaae Stude og 40 Faar. Conditionerne ere fra 1ste December d. A. her til Efter Lysthavende indbydes. Bølling-Nørre Herreders Contoir paa Petersminde i Skjern, den 5te November 1841. Hertz.
Ribe Stifts Adresseaviser, 1841-11-12
Damp-Chocolade, udarbeidet til den fuldkomneste Fiinhed i den Deichmanske Handels Chocolade Fabrik ved Kjøbenhavn, erholdes til Fabrikpriserne, 2 Mk. 4 Sk. a 8 Mk. pr. Pd., hos Hr. L. Frandsen i Ribe, - C. F. Müller i Colding. - Ed. Hoffmann i Varde og - P. F. Nyboe i Ringkjøbing.
Ribe Stifts Adresseaviser, 1841-11-12
En Jagtpidsker sin Eier frakommen i Mølle toften sidstafvigte Søndag. Finderen vilde aflevere den paa Adressekompt, imod en passende Douceur.
Ribe Stifts Adresseaviser, 1841-11-16
allernaadigste Kongelig legeret. privitil Avis, Adres overalt i de danske Stater. som forsendes med Brevposten, Tirsdagen den No. 92. 16de November Redigeres af C. Hyphoff. Udgives af Chr. sal. Hophoff.
Ribe Stifts Adresseaviser, 1841-11-16
Udenlandske Efterretninger. Spanien. Jfølge et Brev i "J. des Deb." fra Barcelona af 21de Octbr. har der i Anledning af Citadellets Sløjfning været betydelige Uroligheder. Førend General Zabalaa overgav Fortet til Nationalmilitsen modtog han det Løvte af Kommandanten, at han vilde modsætte sig Forstyrrelsen af Citadellets Fæstningsværker. Aldrig saasnart vare imidlertid tre Batailloner rykkede ind førend samme begyndte. Borgerne bleve urolige, og en Deel af Municipalitetets Medlemmer truede med at takke af, dersom Militsens Forlangende ikke blev opfyldt, idet de erklærede, at de ikke længere vilde være ansvarlige for Roligheden. Sikkerhedsjunten besluttede desuagtet Citadellets Forstyrrelse, der strax blev kraftigen fortsat; General Zabala fik derefter Ordre fra Madrid til med væbnet Haand at modsætte sig samme; han gjorde Jun tan bekjendt med denne befaling, men denne blev eenstemmigen ved sin Paastand og sendte tvende Kommissærer til v. Halen, der skulde underrette ham om, at dersom han med væbnet Magt vilde modsætte sig Citadellets Demolering vilde man lukke Stadens Porte for ham. Forbittrelsen mod Franskmændene var stor, og Folket skal have insulteret den franske Konsul. Franske Skibe skulle desaarsag have faaet Ordre til at krydse for Barcelona. Ved et Dekret af 27de havde Espartero ophævet Sikkerhedsjuntaen. Saaledes skildrer J. d. D.Tilstanden i Barcelona. Efterretninger fra Paris af 8de Novbr. mælde derimod, at denne Skildring, er meget overdreven; at Citadellets Demolering er fuldført; at Rolighed hersker i Staden; at der træffes store Forberedelser til Esparteros festlige Modtagelse; at v. Halen atter har modtaget Overbefalingen i Provindsen, og at man snart kan vente ham til Barcelona, dog meentes, at hans Soldater ikke ville blive indladte i Staden. Endvidere berettes, at de tvende af Sikkerhedsjuntaen, til van Halen sendte Kommissærer bleve tagne tilfange af Partigængere og igjen løsladte mod 400 Untzer Guld i Løsepenge, og at Juntan som Repressalier har ladet 20 Personer tage tilfange, der bleve frigivne mod 500 Untzer Guld. En anden Artikel fra Paris taler om, at Espartero ikke saa let vil blive færdig med Exaltados som med Christinerne, og at der ikke alene i Spanien, men ogsaa i Portugal bestaae udbredte Sammensværgelser, der visseligen ville styrte Espartero, dersom han ikke viser en ganske overordentlig Aandskraft. Nylig skal man i Lissabon have opdaget en hemmelig Forbindelse, der havde til Hensigt at forene Spanien og Portugal under Navn af Ny-Iberien. - Et Dekret af 29 Octbr., betræffende den ny Organisation af Nordprovindserne, ophæver sammes Fueras aldeles. Bestyrelsen af disse Provindser vil blive organiseret paa samme Maade som i de øvrige.
Ribe Stifts Adresseaviser, 1841-11-16
- Den engelske Gesandt, Hr. Aston, har officielt tilkjendegivet Regjeringen, at han er stadfæstet i sine diplomatiske Funktioner; han har endvidere overleveret en Note, hvori Dronningen af England, udtaler den meest levende Jnteresse for Opretholdelsen af den nærværende Orden i Spanien.
Ribe Stifts Adresseaviser, 1841-11-16
Frankerig. Det synes nu temmelig vist, at en diplomatisk Underhandling vil finde Sted mellem de fem Magter i Anledning af de spanske Anliggender Man vil vide, at Wien denne Gang vil blive Middelpunktet for Forhandlingerne, navnligen af den Grund, at man erkjender den høie Leder af den østerrigske udenlandske Politik (Metternich) for næsten den eneste Mand i Europa, af hvis klare Blik i de forviklede Verdensbegivenheder man kunde vente dette Spørgsmaals varige Løsning.
Ribe Stifts Adresseaviser, 1841-11-16
Jfølge et Rygte, som Presse forresten gjendriver, vil Guizot slutte sig til Valgreformen. Thiers skal være ifærd med at forsøge en Forsoning med de Konservative.
Ribe Stifts Adresseaviser, 1841-11-16
England har faaet en Kronprinds.
Ribe Stifts Adresseaviser, 1841-11-16
D. 2. Novbr., om Formiddagen, nedkom Dronningen med en Prinds, der fører Titel af Hertug af Cornvall og Prinds af Wales. - Betræffende de falske Skatkammer=Beviser paastaaes nu, at Blankosedlerne, der af Hr. Smith vare givne til Rapallo, vare udfyldte af en Dame, der siden er forsvunden. Man har nylig i Skatkammeret funden en Deel Juveler af betydelig Værdi, som man antager at have ligget skjulte i henved 150 Aar, og at være pantsatte af Carl III eller Jacob II, Fyrster, der ikke holdt deres Finantser i den bedste Orden.
Ribe Stifts Adresseaviser, 1841-11-16
Belgien. Undersøgelserne i Anledning af de sidste Sammensværgelser fortsættes ivrigen, og det viser sig mere og meere, at den offentlige Rolighed har været i stor Fare. Det Amsterdammer Handelsblad nævner de franske Republikanere som Stiftere af denne Sammensværgelse.
Ribe Stifts Adresseaviser, 1841-11-16
Jndenlandske Efterretninger Det er at vente, efter den sidste Circulaire til Armeen, at kun meget faa Officerer ville indkomme med Ansøgninger om Afsked, og Størstedelen, om ikke Alle, hellere ville oppebie hvad Fremtiden maatte bringe, da den dem i nævnte Circulaire ved Afgangen tilstaaede Pension er meget mindre end deres oprindelige Gage med tilhørende Emolumenter, ligesom de ogsaa selv ved et saadant Skridt gjøre Afkald paa Forfremmelse. Jmellem de Reductioner, der tidligere foregik i Civil- og Søetaten, og den nu forestaaende, finder der saaledes et Misforhold Sted, idet nemlig de afskedigede Civil-Embedsmænd afgik med deres fulde Gage, og de reducerede Sø-Officerer endog med den forhøiede Gage, som indtraadte efter Reductionen, imedens Officererne i LandEtaten, der ialmindelighed i flere Henseender ere Lykkens Stedbørn, kun ved deres Afsked ville erholde i det Høieste trefjerde Deel af deres nuværende Jndtægt, der allerede er ringe nok. Fædrelandet, viser dette Misforhold i den Maade, hvorpaa Sø=Etatens og Land=Etatens Officerer, de første ved deres stedfundne og de andre ved deres forestaaende Afgang, aflægges, i en Liste over de forskjellige begge Etater sideordnede Charger. Saaledes erholdt, for at anføre et Par Exempler, en Commandeur uden Division ved Reductionen 1800 Rbd., imedens en Bataillonscommandeur, ved Jnfanteriet, hvilken Charge stemmer overeens med førstnævnte, til den forestaaende Reduction kun tilbydes 1100 Rbd.; en Secondlieutenant under Sø=Etaten erholdt 320 Rbd., og en Lieutenant paa yngst Gage af Jnfanteriet tilbydes nu 170 Rbd., en maadelig Løn for at have tilbragt sine blomstrende Ungdomsaar med Forberedelse til en Løbebane, som nu pludselig afskiæres dem. (Aalb. Av.)
Ribe Stifts Adresseaviser, 1841-11-16
Den nye Plan for Klasselotteriet for 1842 er nu trykt og man seer deraf, at Ambe=Systemet er bibeholdt, skjøndt Publikum vistnok ønskede Trækningen af et enkelt Tal, saaledes som det var Tilfældet i ældre Tid. J hvilken Stiil Forandringerne ere foretagne, vil bedst kunne skjønnes ved at sammenligne en enkelt Klasse for 1841 med den tilsvarende for 1842. Saaledes blev der i 1811 i første Klasse. udtrukket 10 Bagtal og til hvert Bagtal 5 Fortal, hvorved der udkom 50 Gevinster og 950 Frilodder til et Beløb af 14,210 Rbd.; i 1812 i første Klasse vil der derimod blive udtrukket 14 Bagtal og til hvert Bagtal 10 Fortal, hvilket giver 140 Gevinster og 1260 Frilodder, hvilke tilligemed 2 Præmier a 100 Rbd., udgjøre et Beløb af 26,500 Rbd. Beløbet af Gevinstsummerne bliver saaledes ifølge den nye Plan progressivt betydeligt større i de fem første Klasser, end det var i 181, men derimod i sjette Klasse meget mindre (257,230 Rbd.) i 1842, end i 1841 (420,740 Rbd.).
Ribe Stifts Adresseaviser, 1841-11-16
J en livlig og populair Fremstilling har Pastor Ludvig Chr. Müller givet en Skildring af den nord iske Apostel Ansgars Lis og Virksomhed til Christendommens Udbredelse, i Norden, forudskikkende nogle bemærkninger og Folketroen, i Norden i den ældre Tid, og Forf. har sikkert Ret, naar han antager, at det vil være Danske Christne kjært at skue et Billede af den Christendom, der bødes deres Fædre for tusinde Aar siden, saavelsom af den Mand, der bød dem den." Til sit Skrift, der under Titel af Ansgaars Levnet, er udkommet paa Bogh. Høsts Forlag, har Forf. benyttet som Hovedkilde Ansgars Discipel, Remberts Levnetsbeskrivelse, af sin Lærer, samt paa enkelte Steder Adam af Bremens nordiske Kirkehistorie og enkelte Aarbøger. (Bærl. Tid.)¬
Ribe Stifts Adresseaviser, 1841-11-16
J Noticen om Lieutenant Wildes Arrest paa NyholmsVagt i et foregaaende Nr. er indtruffen den Urligtighed, at Capitain-Lieutenant Gjødesen er der anført som Briggen"Mercurius" Commandeur, istedet Pr. Lieutenant DirckinckHolmfeld, der under Capitain Mouriers Sygdovn commanderede Briggen. (Aalb. Av.)¬
Ribe Stifts Adresseaviser, 1841-11-16
J Aarh. Avis af 1ste d. M. er urigtigen berettet af Consistorium skulde have negtet en mosaisk Studerende Adgang til den philologiske Embedsexamen. Dette forholder sig imidlertid ingenlunde saaledes, hvorimod Sagen er, at vedkommende Examinatorer have af Universitets=Directionen udbedet sig en Forholdsregel for dette Tilfælde, da der til bemeldte Exammen, naar Examinanden ikke er theologisk Candidat, skal examineres i christelig Exegetik og Dogmatik. (Da.) Til theol. Embedserammen have fremdeles C. J. Jessen, og J. N. H. Bang erholdt H. ill. (Da.)
Ribe Stifts Adresseaviser, 1841-11-16
Af 142 Studerende, der have indstillet sig til anden Examens anden Deel erholdt 14 Laud. med Udmærkelse, 74 Land., 42 Haud ill., I non cont. og 6 bleve erklærede immaturi. Af de øvrige 5 kunde 3 ingen Hovedkarakteer, erholde, fordi de ikke havde absolveret anden Exammens begge Prøver, og 2, fordi de havde forladt Examen. De Udmærkede ere: R. C. Scharling fra Borgerd, i Kbhvn., L. Johannsen fra Aalb. Skole, M. G. G. Steenstrup fra Randers Sk., C. Wedel fra Borgerd, i Kbh., O. Binzer fra Horsens Sk., J. W. S. Bisted fra Borgerd, i Kbh., P. Estrup, privat dimitt. af Etatsr. Estrup, A. M. Kühnel, fra Randers Sk., J. H. Rahbek fra Borgerd, i Kbh., L. C. Turen fra Borgerd, paa Chvn., C. R. S. Listow fra Metropolitansk., C. M. J. Poulsen fra Aalb. Sk., P. A.F. S. Wedel fra Borgerd, i Kbh. (Da.)
Ribe Stifts Adresseaviser, 1841-11-16
Til stort Tab for Publikum og Theaterkassen er den ellers saa utrættelige Skuespiller Phister, som man sjeldent pleier at see anmeldt som syg paa Placaterne, i disse Dage bleven angreben af en temmelig heftig Sygdom, der truer med at blive langvarig. (Aalb. A.)¬
Ribe Stifts Adresseaviser, 1841-11-16
J Ods Herred er i Nærheden af Nykjøbing ved Strandbredden funden en Kasse, fyldt med Apparater til at fabrikere falske Femrigsbankdaler-Sedler. Mistanken er allerede henvendt paa en Person, der tidligere formodedes at have gjort sig skyldig i lignende Misligheder. (Da.)
Ribe Stifts Adresseaviser, 1841-11-16
En Bogholder Charles Groot, der i nogen Tid har handlet en gros i Kbhavn, har den 7de de absenteret sig med en betydelig Sum, som han havde faaet ind for Salget af nogle Skibsladninger, der for omtrent en Uge siden vare overladt ham paa 3 Maaneders Credit og som han havde solgt langt under Varernes Priis, efterladende sit Bo til Skifterettens Behandling. Desvære har dette Forhold i Forbindelse med uheldige Conjuncturer bibragt et af vore driftigste Handelshuse Fiedler & Comp. et saa haardt Stød, at ogsaa dette næste Dag har maattet erklære sig fallit med en betydelig Underballance, skjøndt man dog haaber, at det snart vil kunne reise sig igjen. (S. Bl.)
Ribe Stifts Adresseaviser, 1841-11-16
En Bagermester P. S. Henningsen i Kbhavn, der skal have forsøgt at mele sit Brød med Bankactie=Speculationer, er i disse Dage gaaet fallit. At en saadan Skjæbne skulde ramme en af Hovedstadens lykkelige 50 Bagere, havde man vel mindst ventet. (S. Bl.)
Ribe Stifts Adresseaviser, 1841-11-16
Atter blev den 7de de et velklædt Fruentimmer eller Dame, havd man nu vil kalde hende, greben paa frisk Gierning, ligesom hun netop var i Begreb med at rapse et Stykke Tøi i en Boutik paa Kjøbmagergade. Transporteret af Politibetjente blev hun, ledsaget af et talrigt Følge, bragt paa Bopælen". (S. Bl.)
Ribe Stifts Adresseaviser, 1841-11-16
Efter senere Beretninger og Myrderiet i Skjæve skal dette, efter Udsagn af de overblevne Mishandlede, nærmest være foranlediget paa en saakaldet "Legestue, kort iforveien, hvor disse Personer vare tilstede og hvor Utilfredsheden med deres Nærværelse fremkaldte Klammeri, der udartede til Knivstik, som havde Undsigelser til Følge. Af Frygt herfor meente man, de Undsagte havde besluttet, paa den udøvede skrækkelige Maade at gjøre deres Modstandere uskadelige. Den Grusomhed, hvormed Mishandlingerne ere begaaede, oplyses forøvrigt meer og meere. De Myrdede, en Kone paa 56 Aar og hendes tvende Sønner paa 25 og 19 Aar, samt en Karl paa 20 Aar, ere formelig som radbrækkede, idet næsten alle Lemmer paa dem ere i kunst Tilstand. Man havde slæbt dem enkeltviis ud af Vaaningen og der mishandlet dem. Uagtet alle de modtagne Beenknusninger og uagtet Hovederne ogsaa vare betydeligen mishandlede, var dog Jssen paa Jngen af dem bleven truffen af noget dødeligt Hug, ligesom det ogsaa af andre Omstændigheder fremlyser, at de Alle først døde efter disse skrækkelige Mishandlinger. Den Ene havde endnu kunnet slæbe sig hen til Vinduet og, ved at banke paa dette, kalde en af de overblevne Beboere frem, der forbarmede sig over den døende og hialp ham ind i Hytten. Af de 4 Dræbte have Fruentimmeret og de to Mænd tidligere udstaaet Tugthuusstraf. Gierningsmændene til Mordet og Mishandlingerne ere endnu uopdagede. (Aalb. A.)
Ribe Stifts Adresseaviser, 1841-11-16
Kammerraad Dalgas til Aldebertsminde har under 5te de i Aarh. Avis fremsat nogle, endnu ikke sluttede Fakta(Kjendsgierninger, der indeholde graverende beskyldninger imod Stiftamtmand, Kammerherre Hoppe, og Bye og Herredsfoged, Etatsraad Hersleb i Veile, navnlig i Henseende til Veiarbeidet; men i samme indeholdes ogsaa blandt andet den beskyldning, at Amtmanden har tilbageholdt Ansøgninger eller Klager, som ved ham skulde have været indsendte til Hs. Maj. Kongen.
Ribe Stifts Adresseaviser, 1841-11-16
Udnævnelse. Under 7de de har Hs. Maj. allernaadigst beskikket Kirkeprovst og Sognepræst i Husum, G. P.C. Meisterlin, til Sognepræst i Borsleth i Münsterdorf Provstie.
Ribe Stifts Adresseaviser, 1841-11-16
Ledigt Embede. Odense og Ottinge Sognekald i Viborg Stift, 250 Rd. (opslaaet vacant den 10de Novbr.)
Ribe Stifts Adresseaviser, 1841-11-16
Klasselotteriets 50,000 Rbd. faldt dennegang i Frederikshavn, 5000 Rbd. i Aalborg, 4 Gevinster a 5000 Rbd. samt 1 paa 4000 Rbd., 3 paa 2000 Rbd. og 12 a 1000 Rbd. paa Lotteriets Lodder; de øvrige større Gevinster fra 3000 til 1000 Rbd. faldt i Kbhavn, Vordingborg, Stubbekjøbing, Colding, Aalborg, Roeskilde og Helsingør. - De udtrukne Bagtal ere: 108. 119. 121. 123. 127. 128. 129. 133. 135. Tilskyndet af Omstændighederne erklærer jeg eengang for alle, at jeg aldrig skriver anonymt Noget, der kan saare eller krænke en Anden, da Sligt strider aldeles mod mine Principer. Ribe, d. 15. Novbr. 1811. Suhr, Adjunct.
Ribe Stifts Adresseaviser, 1841-11-16
Opløsninger paa Charaden i Nr. 89. Hvad gjør i vor Hovedstad vel Lykke, Som Provinds til Stammemoder har Dog Province just en Rose bar, Der var Skjønheds Jdeal og Smykke. Ak men seirende Rival den fandt, Dronningen af Danmark Prisen vandt. Ahl rose de la Province Que jaime de tout mon coeur Des fleurs Vous futes le prince Ta rivale est ta soeur. Ta soeur est rose vermeille, Unique dans tous les pares, Elle na paa sa pareille La reine de Dannemarc.
Ribe Stifts Adresseaviser, 1841-11-16
Kjøbenhavns Børs Kours d. 12 November. Species 200. Bank-Diskonto 4 pCt. Nationalbankaktier 104 1/2 a 105 Rbd. Sølv.
Ribe Stifts Adresseaviser, 1841-11-16
Bekjendtgjørelser. Assemblee Bal i Ribe. Søndagen den 24de November. Directionen.
Ribe Stifts Adresseaviser, 1841-11-16
Da Kathedralskolens Bibliothek nu underkastes en Revision, saa anmodes Enhver, som har Bøger tillaans derfra, snarest muligt at aflevere disse til Skolens Rektor eller til Adjunkt Adler. Ribe, den 15de November 1841.
Ribe Stifts Adresseaviser, 1841-11-16
Atter er arriveret et Parti smukke Modebaand, samt alt muligt til Damepynt henhørende, efter nyeste Parisermode. A. Bruun, Modehandlerinde.
Ribe Stifts Adresseaviser, 1841-11-16
Nye Bøger, som faaes hos Termansen, Almindeligt Forfatter=Lexicon, ved Erslew. 1. H. - Om vor Tids politiske Partier, Tale ved Sorø Academie, af Lütken. - Badens latinske Skolegrammatik, ved Dichmann. 8. Udg. - Ansgars Levnet, fortalt af Past. L. C. Müller. Nat og Morgen, af Bulwer. I. D. Mastermann, Flink, af Capit. Marryat. I. D. Ralph Rattlin, Roman af Howard, ved Marryat. 1–2. D. - Valdborgsnætter, ved Spindler. 1-2. D. - Heibergs Skuespil. 7. B.
Ribe Stifts Adresseaviser, 1841-11-16
Fra Undertegnedes Mark ere bortgaaede 2de Stude, den ene rød, 2 Aar, den anden sort, 2 eth. Aar; begge mærkede C. C. paa den ene Hofte. Hvo, der træffer disse Stude, ville behage at mælde det til Roagger, d. 16 Novbr. 1841. C. Christensen.
Ribe Stifts Adresseaviser, 1841-11-16
For at tage Bestemmelse om 5te Auctions Afholdelse over de Kjøbmand S. Petersens Opbudsboe her i Byen tilhørende faste Eiendomme vorder herved Boets Creditorer, indkaldte til at møde ved en Samling, som holdes i Boet Mandagen den 6te December førstk., om Formiddagen Kl. 11. Skifteretten i Colding, den 14de November 1841. Ch. Estrup.
Ribe Stifts Adresseaviser, 1841-11-16
Natten til den 3die dennes er fra Gaardmand Gregers Christensen paa Alminde Mark bortstiaalet 4 Heste, nemlig: en sort Hoppe, 6 Aar, med Stjern og Snig, lidet hvid paa Bagbenene, Halen for størstedelen afreven, næsten 10 Qvarteer; en skiden sort Hoppe, 13 Aar, med Blis og hvide Bagfødder, en liden Knude paa venstre Side, en Hjørne tand mangler, 10 Qvarteer; en bruun Heste-Plag, i 3die Aar, uden Aftegn, og en rød Heste Plag, i 2det Aar, med Blis og hvide Bagbeen. En Douceur af 30 Rbd. udloves herved til den, som meddeler saadan Oplysning om disse Heste, at Gjærningsmanden derefter kan udfindes. Herredscontoiret i Colding, den 7de November 1841 Oxenbøll.